Viborger Samler, 1848-10-03
Jndenlandske Efterretninger. Under 23de d. M. er udkommen følgende Anordning angaaende extraordinair Udskrivning af den hidtil for Værnepligt fritagne Befolkning i Danmark: Vi Frederik den Syvende etc. etc., Giøre vitterligt: Da det paa Grund af de nuværende Forhold er anseet nødvendigt, at den Krigstyrke, der haves under Vaaben, forøges, men det derhos er fundet uretfærdigt, at denne forøgede Byrde paalægges den værnepligtige Stand alene, er det taget under Overveielse, hvorledes en extraordinair Udskrivning af den hidtil for Værnepligt fritagne Befolkning i det nævnte Øiemed kan paa en lempelig Maade paabydes, saaledes at Forpligtelse til at forrette Krigstjenesten ikke udstrækkes over den Tid, i hvilken de bestaaende Krigsforhold gjøre samme nødvendig. Efterat denne Sag har været Os allerunderdanigst foredragen, give Vi herved tilkjende, at Vi allernaadigst ville have fastsat som følger: § 1. J Anledning af de nuværende Krigsforhold vil en ertraordinair Udskrivning være at foretage af de i Aarene 1823, 1824 og 1825 fødte Mandspersoner af de Klasser af Kongerigets Befolkning, som hidtil have været fritagne for Værnepligt, enten denne Frihed grunder sig paa Fødsel eller senere er erhvervet, navnlig i Henhold til Forordningen af 8de Mai 1829 §§ 15, 16 og 18 eller Placaten af 20de December 1827. ved Jndbetaling af en Kiendelse til Landmilice-Fonden eller Sø-Jndrulleringsfonden, og uden at det i denne Henseende kommer i Betragtning, om Fritagelsen er erhvervet førend Emanationen af Placaten af 10de og 27de Juli 1846, eller efter samme. – § 2. Alle vore indfødte Undersaatter af den nysnævnte mandlige Befolkning og de af samme, der ifølge Jndfødsretten ere at ansee lige med disse, skulle paa den nedenfor nævnte Maade være den her omhandlede Udskrivning underkastede, forsaavidt de have den dertil fornødne Tienstdygtighed. Den samme Forpligtelse paa hviler de i Udlandet fødte Personer af den nævnte Alder, der i 10 Aar have opholdt sig heri Riget, forsaavidt ingen Convention med en fremmed Stat eller noget undersaatligt Forhold til en saadan maatte være til Hinder derfor. Skjøndt den her omhandlede Udskrivning ikke vil finde Anvendelse paa Vort Land Bornholm, der har sit særegne Forsvarsvæsen, ville dog de af Vore der fødte mandlige Undersaatter, som paa den Tid, Udskrivningen foregaaer, have stadigt Ophold noget andet Sted i Danmark, være at medtage under denne Udskrivning. Det samme gielder om de paa Island, Færøerne og Vore Colonier udenfor Europa fødte Undersaatter, der til den Tid have deres stadige Ophold her i Riget. – § 3. Med Undtagelse af de Personer, der ere ansatte i fast militair Tjeneste i Land= eller Sø-Etaten, finder ingen Undtagelse fra den heromhandlede Udskrivning Sted, enten paa Grund af Herkomst, Stand og Stilling eller af nogensomhelst anden Aarsag. Navnlig medfører den Omstændighed, at den Vedkommende er Medlem af Vort Liv jægercorps eller et andet borgerlig militairt Corps i Kjøbenhavn eller nogen af de øvrige Kjøbstæder, ingen Fritagelse for denne Udskrivning, hvilken Charge han end beklæder i Corpset § 4. Udskrivningen skeer til Soldat i Almindelighed uden Hensyn til Hærens forskjellige Vaabenarter. De Udskrevnes Forpligtelse til at forrette Krigstjeneste lige med de Værnepligtige bliver ikke at udstrække over den Tid, i hvilken deres Tjeneste formedelst det bestaaende Krigsforhold findes nødvendig, og vil det i sin Tid under Behandlingen af Sagen angaaende almindelig Værnepligts Jndførelse komme under Overveielse, hvilken Jndflydelse nærværende Udskrivning kan tillægges paa de Jndividers fremtidige Tjenestepligt, der ved denne Leilighed medtages under Udskrivningen. – § 5. Udskrivningen, der foretages amtsviis, skeer i Forhold til det i hele Amtet, Landet og Kjøbstæderne sammentagne, ved den stedfundne Optælling udfundne Antal af det i Hil ommeldte Mandskab, saaledes at i hvert Amt udskrives hver 5te af dette Mandskab. Af det overskydende Tal regnes 3 Jndivider og derover som 5, hvorimod hvad der er under 3 bortfalder, Kjøbenhavn udgjør et Udskrivningsdistrict for sig uden Forbindelse med Kjøbenhavns Amt. – § 6. Udskrivningen skeer i hvert Amt for sig ved en i Overeensstemmelse med de almindelige Regler sammensat Session, der for Landets Vedkommende tiltrædes af et Medlem af Amtsraadet, som dette selv dertil udvælger, eller, hvor i et Amt ere flere Amtsraad, da eet Medlem af hvert af disse, og paa Kjøbstædernes Vegne af et af Communalbestyrelsen i den Kjøbstad, hvor Sessionen afholdes, valgt Medlem af sammes Midte. J Kjøbenhavn, der ifølge § 5 udgjør et særskilt Udskrivningsdistrict, udfører Overpræsidenten Amtmandens Forretninger, hvorhos Sessionen tiltrædes af en af Borgerrepræsentanterne, som disse selv dertil udnævne. Districtslægens Functioner overtages heraf Stadsphysicus. Sessionen for Kjøbenhavns Amt afholdes i Nærheden af Hovedstaden paa et dertil beleiligt Sted, og for de øvrige Amters Vedkommende i Amtets Hovedkjøbstad§ 7. Naar Udskrivningen skal foregaae, indkaldes til Møde for Sessionen alle de, der i det paagjeldende Sessionsdistrict, ere blevne anførte paa de i Henhold til Vor allerhøieste Kundgjørelse af 22de Juni dette Aar optagne Lister, eller senere ere blevne anmeldte. Denne Jndkaldelse foranstaltes af Amtman den, og skeer paa Landet ved directe Tilsigelse igjennem Sogneforstanderskaberne og i Kjøbstæderne ved Kundgjørelse i Stedets Avis, hvor en saadan haves, og i modsat Fald ved offentligt Opslag og paa anden i Byen sædvanlig Bekjendtgjørelsesmaade. J de mindre Kjøbstæder, hvor der kun gives et lidet Antal Udskrivningspligtige, kan, hvis saadan maatte findes hensigtsmæssigt, tillige directe Tilsigelse finde Sted. J Kjøbenhavn skeer herom Bekjendtgjørelse af Magistraten saavel i Adressecontoirs Efterretninger som i den Berlingske politiske og Avertissementstidende. Bekjendtgjørelsen skal finde Sted 3 Dage for Mødetiden, og skal der i samme skee udtrykkelig Bemærkning om Virkningen af Udeblivelse fra Sessionen, ( 9). J de Districter, hvor Mængden af de Personer, der skulle møde, gjør det nødvendig, at indkalde dem i forskjellige Afdelinger til flere paa hinanden følgende Dage, maa det nøiagtig betegnes, hvilke Kjøbstæders og Landdistricters Beboere. der hver Dag skulle møde. For Kjøbenhavn skeer Jndkaldelsen efter en i dette Øiemed truffen Districtsinddeeling med nøiagtig betingelse af de Gader og Matriculnumere, som indbefattes under Districtet. Der bliver derhos i denne By at afholde et Slutningsmode til Udfærdigelsen af Lodtrækningslisterne m. v. (§ 10), hvorhos da tillige de, der maatte have været forhindrede i at møde paa den Dag, da de egentlig skulde have indfundet sig, endnu kunne møde og antages til Udskrivning, uden at den tidligere Udeblivelse skal medføre den nedenfor i § 9 bestemte Virkning. Dog har Enhver, som paa den til Mødet berammede Dag er udebleven uden anmeldt og beviist lovligt Forfald, herfor at erlægge en Mulct af 1 Rbd., som dicteres af Sessionen og tilfalder Stadens Fattigkasse. – 6 S. Sessionsforhandlingerne begynde med Jndtegningen af dem som frivillig anmelde sig til forlods Udskrivning, hvorefter skrides til Lodtrækning mellem alt det øvrige mødepligtige Mandskab om den Følgeorden, hvori de Paagieldende blive forpligtede til at indtræde i Tjeneste, saafremt de ved den senere Undersøgelse befindes tjenstdygtige, saaledes at de, der ved Lodtrækningen erholde de lavere Numere, blive forpligtede dertil fremfor dem, der trække de høiere Numere. Til den Ende hensættes i Sessionslocalet en Urne, hvori nedlægges et ligesaastort Antal Numere, som Antallet af det til Sessionen indkaldte Mandskab, efter Fradrag af de første Numere fra Nr. 1 opad, hvilke tildeles dem, der frivillig have anmeldt sig til forlode Udskrivning. Heraf udtager hver Mand, naar han fremkaldes for Sessionen, eet Nummer, som paa behørig Maade noteres og derefter forbliver i den Paagjældendes Værge. For dem, der for Sessionen anmelde og behørig godtgjøre at være forhindrede fra at møde paa Grund af Sygdom eller andet lovligt Forfald, som Sessionen har at paadømme, trækkes Lod af de tilstedeværende Medlemmer af Amtsraadet eller Kjøbstad Communalbestyrelsen, eftersom den Paagjældende henhører til Land- eller Kjøbstad-Befolkningen. Efter endt Lodtrækning udtages de tiloversblevne Numere, for at det kan paasees, at Antallet svarer til Antallet af de anmeldte, men uden lovligt Forfald Udeblevne. Forsaavidt det mødepligtige Mandskabs Antal er saa stort, at dets Behandling maa fordeles paa flere Dage, bliver Urnen med deriværende tiloversblevne Lodder hver Aften at tillaase, og Nøglen at tage under Forsegling af 2 af Sessionens Medlemmer indtil Lodtrækningen igjen begynder den paafølgende Dag. Efter stedfunden Udtrækning, skrides der til Mandskabets Maaling og Undersøgelse, for at udfinde, hvilke af samme der som tjenstdygtige skulle medtages under Udskrivningen, og hvilke ikke. J denne Henseende forholdes efter de for Udskrivningen til Hæren i Almindelighed gjældende Regler, dog at de, der selv anmelde sig som fuldkommen tjenstdygtige og derom medbringe en autoriseret Læges Attest, fritages for den anordnede Undersøgelse af Sessionslægerne. Af dem, som derefter erklæres for tjenstdygtige, bliver et saa stort Antal, som Districtet har at levere, at udskrive efter de udtrukne Numeres Følgeorden med Forbigaaelse af de Utjenstdygtige og de Udeblevnes Nummere. –§ 9. De, der udeblive fra Sessionen uden at anmelde og godtgjøre lovligt Forfald, udskrives uden videre til Hæren, udenfor det Antal, der af Districtet skal leveres. Dette gielder ei blot om de Udeblevne, der ere anførte paa de optagne Fortegnelser, men ogsaa om dem, som ei derpaa ere blevne anførte, uagtet de i Henhold til Vor allerhøieste Kundgjørelse af 22de Juni d. A. og nærværende Anordning ere udskrivnings pligtige, og ei senere have anmeldt sig forinden Sessionens Begyndelse, men først opdages efter Sessionens Afholdelse. De derimod, som betimelig have anmeldt og godtgjort lovligt Forfald, betragtes kun som udskrevne, forsaavidt det for dem udtrukne Numer iøvrigt vilde have bevirket deres Udskrivning, naar de ved senere Undersøgelse befindes tjenstdygtige. – § 10. Hvor Mandskabets Bedømmelse og Behandling ikkun medtager een Dag, bekjendtgjøres samme Dag efter endt Session Navnene paa de Udskrevne, idet de derhos blive at underrette om Stedet og Tiden, paa hvilken de have at mode til Tjeneste. Hvor Bedømmelsen og Behandlingen af Mandskabet derimod udfordrer flere Dage, har Sessionen, efterat Lodtrækningslisterne behørig ere reviderede, snarest muligt saavel i Stedets Avis som i Stiftsavisen, – for Kjøbenhavn i de i § 7 nævnte Aviser, – at bekjendtgjøre Navnene paa de Udskrevne, ligeledes med Tilkjendegivelse af Stedet og Tiden, hvor og naar de have at møde til Tjeneste. De Udeblevne blive specielt at anføre som extraordinairt Udskrevne med bemærkning, om de ere udeblevne med eller uden Anmeldelse af lovligt Forfald. Til yderligere Betryggelse vil en lignende Kundgjørelse være at foranstalte ogsaa i de Tilfælde, hvor Udfaldet af Udskrivningen er bekjendtgjort paa selve Sessionen. – § 11. De fra Sessionen udeblevne, der i Henhold til 69 betragtes som udskrevne, har vedkommende Amtmand, eller i Kjøbenhavn Magistraten, at foranstalte afleverede til vedkommende Exerceerskole, hvor de blive at undersøge og bedømme af en i Henhold til Placaten af 15de Juli 1836 Post i anordnet Cassationscommission. Herfra tilstedes alene en Undtagelse med Hensyn til dem, der forinden Mødetiden for Amtmanden producere Attest, fra vedkommende Districtslæge om, at de ere virkelige Krøblinger eller ved Sygdom forhindrede fra at afgaae til Exerceerskolen. Skulde Nogen af dem, der uden lovligt Forfald ere udeblevne, erklæres for utjenstdygtig, bliver han ved Politiretten at tiltale til Straf for sin Udeblivelse fra Sessionen, og derfor at idømme en Mulct af 10 til 50 Rbd., efter Omstændighederne, hvilken Mulct tilfalder Amtets eller i Kjøbenhavn Stadens Fattigkasse. – § 12. Frikjøbelse finder ikke Sted. Derimod skal det være den Udskrevne tilladt at stille en Anden for sig, der dog ikke maa være af den værnepligtige Befolkning og ikke være ældre end 28 Aar. Jøvrigt bliver der med Hensyn til disse Stillinger i Eet og Alt at forholde efter de for Stilling til Hæren i Almindelighed gjeldende Regler. – § 13. Sessionen har, saasnart Udskrivningen er tilendebragt, til Krigsministeriet at indsende en Navneliste over de Udskrevne og ligeledes at gjøre Jndberetning om Udfaldet til Justitsministeriet. J et "A underskrevet Raab til Ministrene!" i "Dannevirke" hedder det: Man maatte ikke være Dansk, naar Blodet ikke kom i Kog ved Efterretningen om det danske Folks og dets Regjerings meest udfordrende Forhaanelse i Hertugdømmerne og vi spørge og Tusinde af Medborgere spørge med os, hvad har Ministeriet gjort og hvad agter det at gjøre? Det gaaer ikke an længer at tie lige over for Folket, naar dets Ære og Værdighed saaledes trædes under Fødder. Hvortil nu denne uhyggelige Taushed, da Vaabenstilstanden er sluttet, Vi opfordre alle offentlige Blade til at istemme med os det Ønske, at vore Ministre ville udtale for Folket, der er villigt til ethvert Offer, hvad de nu agte at gjøre, for at skaffe Vaabenstilstanden fuldbyrdet i dens hele Omfang.